**Referat fra utvidet ledermøte torsdag 1. februar 2018**

**Kl. 09.00 – 11.30**

**Sted: Møterom ledelse**

SAKER:

1. Informasjonssaker

- Oppdatering omorganisering fellesadministrasjonen

*Direktør orienterte om utlysning av tre seksjonslederstillinger.*

*Dekanene som er med i Innstillingsrådet er dekan Jon R Moe i Serviceseksjonen, dekan Ellen Aslaksen i Studier og forskning, dekan Karianne Bjellås Gilje for Virksomhetsstyring. Møtet ble orientert om prosessen.*

- Utvidet ledersamling – Budapest 21. – 23. mars

*Oppfordring om å melde seg på turen. Temaet blir prinsipper for ressursdisponering sett i lys av strategiplanens prioriteringer og generelle kutt i økonomien.*

- Informasjonsmøte om nye stipendiatstillinger

*Trond orienterte om informasjonsmøtet. Det var noen spørsmål på møtet knyttet til interdisiplinære prosjekter og hvor man skal søke. Dette må KUF rådet se på hvordan vi skal håndtere for ettertiden. De som hadde spørsmål ble oppfordret til å sende epost til dekanene eller forskningslederen om problemstillingen for å få råd.*

- Erfaringer fra KUF uka:

*Møtet gjorde et resymé. KUF-uka var en suksess både innholdswmessig og gjennomføringsmessig. Det ble uttrykt ønske fra Ellen om større dekaninvolvering både i programmering og gjennomføring.*

2. Gjennomgang styresaker

v/direktør

- budsjett 2018

*Møtet hadde en diskusjon om hvordan man skal forstå utviklingen i budsjettet. De viktigste prinsippene er følgende:*

 *Rammene for 2018 som ble forelagt styret i sak 81/17 danner utgangspunkt. Disse tar utgangspunkt i Regjeringens forslag til statsbudsjett for 2018. Rammene var her saldert med 0,8 % for å dekke inn fradrag for effektivisering og avbyråkratisering, samt økning av kostnader til husleier, energi og drift for 2018. Videre koster stipendiatvirksomheten for 2018 1,7 mill. mer enn tilførsel nye rekrutteringsstillinger og overføring av PKU stillinger finansierer. Det er dekket inn med en saldering på 0.9 % fra alle nivåer. Videre er det foreslått å saldere alle rammer med 0,78% for å generere en økt reserve for styret på 1,5 mill. Samlet blir det en saldering på 1,68% på alle rammer i forhold til rammene i styresak 81/17.*

 *Til forskjell fra saksfremstillingen i forrige ledermøte foreslås nå at de tre stillingene som administrativ støtte til avdelingene skal finansieres av fellesadministrasjonens budsjett.*

 *Møtet diskuterte også realitetene ved opptakstall nye studenter og kompensasjon for dette. Teaterhøgskolen mener tallene som ligger til grunn i budsjett forslaget er gale. Dette tas til etterretning, og kompenseringen vil bli foreslått gitt som mandat til direktøren for håndtering. Det var også diskusjon om scenografioverføringene. Rektor vil møte med fagmiljøene for å identifisere kostnadene knyttet til scenografisatsingen på KHiO.*

*Møtet ble orientert om de øvrige styresakene som utviklingsavtaler, vedtak om opprettelse av doktorgrad, varslingssakene, årsrapport samt etablering av varslingsnemd.*

3. Valgt eller ansatt rektor 2019

v/rektor

*Rektor og prorektor er på valg i 2019. Dersom styret ikke beslutter annet, blir det ansatt rektor (normalordning) i 2019. Styret vil derfor gjøre et vedtak på om det blir valgt eller ansatt rektor våren 2018. KHiO bør ha en prosess før dette for å gi en anbefaling til styret. For å kunne gi en anbefaling ferdigstilles et notat om saken.*

4. Investeringsbehov Teknisk Produksjon 2018 med prioriteringer

v/Jim Fainberg

*Jim presenterte utfordringene med investeringer på Teknisk produksjon. Saken ble ikke diskutert, men gjøres til første sak på neste ledermøte.*

5. AMU representant

Arbeidsmiljøutvalget skal ha et medlem fra gruppen av dekaner. Jon Refsdal Moe er innstilt og vi trenger en vararepresentant.

*Beslutning - Tore Dingstad*

6. Informasjon om Double Degree på Teater

v/Jon Refsdal Moe

*Utgikk*

7. Eventuelt

*- Trond orienterte om oppdatert reglement for stipendiatopptaket. Blant annet er dekanene med i avdelingenes faglige sammensatte utvalg.*

*- Ida Falck har behov for å skifte lås på kontordøren – saken er må ses i sammenheng med hvilke låsordninger stipendiater skal ha på sine fasiliteter.*